Sepoy

mini|John George Smyth og en sikh-sepoy under første verdenskrig
Sepoy er en engelsk form av sipahi (سپاهی) persisk og urdu for 'soldat'. 

 Begrepet 
mini|left|En punjabi sepoy fra tidlig på 1900-tallet
Begrepet er kanskje best kjent fra Det indiske opprøret i 1857, som på engelsk også er kalt for The Sepoy Mutiny («Sepoymytteriet»). Begrepet ble her benyttet som en betegnelse på en infanterisoldat i Mogulriket og i Kongedømmet Mysore. Senere viste begrepet til indiske soldater som gjorde tieneste for en europeisk kolonimakt, særlig i Britisk India. I Det osmanske rike ble begrepet Sipahi benyttet for elitestyrker innen kavaleriet. 

Begrepet er fortsatt i bruk som betegnelse for menige soldater i den indiske, pakistanske og bangladeshiske hæren.John Keegan, sidene 312 og 545 Armies of the World, ISBN 0-333-17236-1

 Sepoyer i fransk tjeneste 
Etter dannelsen av Det franske ostindiske kompani (Compagnie française des Indes orientales) i 1719, ble indiske sepoyer (cipayes) rekruttert som supplement til de ordinære franske styrkene og de tilgjengelige sveitsiske leiesoldatene. Rundt 1720 var det  sepoyer i fransk tjeneste.Rene Chartrand, Louis XV's Army - Colonial and Naval Troops, ISBN 1-85532-709-0 

Selv om dette tallet etter hvert minsket ganske mye, særlig etter det franske nedelaget i slaget ved Wandiwash i 1760, beholdt Frankrike opp en stor militær styrke bestående av indiske sepoyer (corps militaire des cipayes de l'Inde) i Puducherry, fram til denne styrken ble oppløst i 1898 og erstattet av et lokalt rekruttert gendarmeri.Les Troupes de Marine 1622-1984, ss. 50-51 ISBN 2-7025-0142-7

 Sepoyer i britisk tjeneste 
Begrepet sepoy ble først brukt i hæren til Det britiske ostindiske kompani (East India Company), som en betegnelse på en menig  infanterisoldat. Rundt 96 % av Det britiske ostindiske kompanis hær på rundt  var født i India og disse spilte av avgjørende rolle i å sikre hele det indiske subkontinentet for selskapet.

Sepoyene ble hovedsakelig rekruttert blant høykaste hinduer fra dagens Uttar Pradesh, Bihar og VaranasiWilliam Dalrymple: Den siste mogul : dynastiets fall, Delhi, 1857, side 160, Aschehoug 2010. ISBN 978-82-03-21319-9 og de fleste av disse var av de høyeste kastene braminer og andre.William Dalrymple: Den siste mogul : dynastiets fall, Delhi, 1857, side 183, Aschehoug 2010. ISBN 978-82-03-21319-9

Sepoyer spilte også en fremstående rolle i Det indiske opprøret i 1857, som kom etter at de britiske makthaverne hadde krenket de religiøse følelsene og viste manglende respekt for lokale sosiale rettigheter. Etter at opprøret ble slått ned, ble de resterende delene av  Det britiske ostindiske kompanis hær inkorporert inn i den nye indiske hæren under direkte kontroll fra den britiske kronen innenfor Britisk India. Betegnelsen «sepoy» ble da beholdt som betegnelse for menige, bortsett fra i kavaleriet hvor betegnelsen «sowar» ble benyttet.

 Sepoyer i portugisisk tjeneste 
Indere gjorde også tjeneste som soldater i Portugisisk India. Sepoyer fra portugisisk India ble senere sendt til andre land i det portugisiske imperiet, særlig til Afrika. Portugiserne brukte for øvrig benevnelsen sipaio om afrikanske soldater og afrikansk politi på landsbygda. 

 Se også 
 Det indiske opprøret i 1857
 Askari

 Referanser 

 Eksterne lenker 



Kategori:Britisk India
Kategori:Frankrikes kolonihistorie
Kategori:Portugals kolonihistorie